laion/Wikipedia-Exotic huggingface dataset:
La Trinità della Cava klooster

La Trinità della Cava klooster (ladina keeles Abbatia Territorialis Sanctissimae Trinitatis Cavensis) ehk Badia di Cava on benediktlaste klooster Lõuna-Itaalias Salerno provintsis Cava de' Tirreni lähedal. Kloostri asutas 1011. aastal Alferius Pappacarbonest, Salerno aadlik, kellest sai Cluny munk. Ta elas erakuna Arsiccia koopas; tema järgijad panid aluse esimestele kloostrihoonetele. Paavst Urbanus II andis kloostrile rohkelt privileege, sealhulgas oma jurisdiktsiooni ümbritsevate alade üle. 1394. aastal Bonifatius IX ajal sai kloostrist piiskopkonna keskus. 1796. aastal moderniseeriti kloostri hoonetest suurem osa. Säilinud on gooti ristikäik ja vanad sarkofaagid kirikus. Kirikus on kuninganna Burgundia Sibylla (suri 1150), Sitsiilia kuninga Roger II teise abikaasa haud, samuti arvukalt silmapaistvate vaimulike haudu. Napoleoni ajal klooster suleti, kuid kogukond säilis tänu abt Carlo Mazzacane tegevusele ja taastati hiljem. Paavst Leo XIII kanoniseeris kloostri esimesed neli abti – Alferius; Leo I (1050–1079); Peetrus Pappacarbonest (1079–1122) ja Constabilis (1122–1124) – 1893. aastal pühakutena. Kloostris asub rikkalik raamatukogu, tänapäeval nime all Biblioteca statale del Monumento Nazionale Badia di Cava. Selle kogus on enam kui 80 000 raamatut ja enam kui 15 000 pärgamentkäsikirja. Kogus leidub suur hulk ajaloolisi riiklikke ja eradokumente alates 8. sajandist, sealhulgas Codex Legum Longobardorum 1004. aastast ja 9. sajandil loodud Codex Cavensis, samuti arvukalt hällitrükiseid 16. sajandist. La Trinità della Cava. - Religiana Cava dei Tirreni - The Abbey of the Holy Trinity
FIDE meister

FIDE meister (inglise keeles FIDE Master; lühend FM) on males sportlike saavutuste eest tulemustepõhiselt antav nimetus, mida 1978. aastast annab Rahvusvaheline Maleföderatsioon (FIDE) oma liikmesliitude maletajatele vastavate nõuete täitmisel. Nõuded FIDE meistri nimetuse saamiseks on madalamad kui rahvusvahelise meistri nimetuse saamiseks. FIDE meistri nimetusest madalam nimetus on meistrikandidaat. 2022. aastal Indias peetud 44. maleolümpial kuulus Eesti meeskonda ka üks FIDE meister (Kirill Chukavin), kes mängis teisel laual ja kohtumises Argentinaga esimesel laual. Chukavin sai FIDE meistri nimetuse 16-aastaselt. Naiste FIDE meister
Cieszyni maakond

Cieszyni maakond (poola keeles powiat cieszyński) on 2. järgu haldusüksus (maakond) Poolas Sileesia vojevoodkonna lõunaosas. Maakonna halduskeskus on Cieszyni linn. Cieszyni maakond piirneb läänes Tšehhiga ja lõunas Slovakkiaga. Cieszyni maakond moodustati 1. jaanuaril 1999. Maakonnas on viis linna: Cieszyn, Skoczów, Strumień, Ustroń ja Wisła. Cieszyni maakonnas on üheksa valda: Brenna vald Chybie vald Dębowieci vald Goleszówi vald Hażlachi vald Istebna vald Skoczówi vald Strumieńi vald Zebrzydowice vald Śląsk Cieszyński w latach 1945-2015 Cieszyńskie Travel. Vaadatud 27. septembril 2024
Andrei Timošin

Andrei Timošin (sündinud 2003) on Eesti maletaja. Ta võitis Eesti meistrivõistlustel 2021. aastal pronksmedali ja 2022. aastal hõbemedali. Ühtlasi täitis ta 2022. aasta meistrivõistlustel rahvusvahelise meistri normi. 2024. aastal Budapestis toimunud 45. maleolümpial kuulus ta Eesti võistkonda. Ta tegi kaasa seitsmes voorus (11-st) ja kogus 2,5 punkti. Ta on Kohtla-Järve spordiklubi Kalev mängija. Andrei Timošin täitis rahvusvahelise meistri normi!. maleliit.ee, 22. detsember 2022 45th Chess Olympiad Budapest 2024 Open. chess-results.com Andrei Timošin FIDE andmebaasis Eesti meistriks males tuli Aleksandr Volodin. sport.err.ee, 18. detsember 2022 (videolõik Andrei Timošini mängust Eesti meistri Andrei Volodiniga)
Cava de' Tirreni

Cava de' Tirreni ([ˈkaːva de tirˈrɛːni]) on linn ja comune Salerno provintsis Campanias Itaalias, 10 km Salernost loodes. Koht on populaarne turismipiirkond ja seal asub rikkaliku ajaloolise raamatukoguga La Trinità della Cava klooster. Pühade Franciscuse ja Antoniuse kiriku fassaad Borgo Scacciaventi arkaadid La Cava klooster La Serra panoraam Monte Castello Vaade linnale lõunast Salerno poolt Vaade Dupino, poolt, taamal Türreeni meri Madonna dell’Olmo kirik Katedraali väljak jõulude ajal Cava de' Tirreni sõpruslinnad on Gorzów Wielkopolski (Poola) Schwerte (Saksamaa) Pittsfield (Massachusetts) (Ameerika Ühendriigid) Kaunas (Leedu) Helsinki (Soome) https://demo.istat.it/app/?i=P02 cavanotizie.it – Comitato Gemellaggi
Częstochowa maakond

Częstochowa maakond (poola keeles powiat częstochowski) on 2. järgu haldusüksus (maakond) Poolas Sileesia vojevoodkonna põhjaosas. Maakonna keskus asub Częstochowa linnas, mis maakonna koosseisu ei kuulu. Częstochowa maakond likvideeriti 1975. aastal, kuid taastati 1. jaanuaril 1999. Maakonnas on neli linna: Blachownia, Koniecpol, Olsztyn ja Przyrów. Częstochowa maakonnas on 16 valda: Blachownia vald Dąbrowa Zielona vald Janówi vald Kamienica Polska vald Kłomnice vald Koniecpoli vald Konopiska vald Kruszyna vald Lelówi vald Mstówi vald Mykanówi vald Olsztyni vald Poczesna vald Przyrówi vald Rędziny vald Starcza vald Florian Huras: Zmiany terytorialne powiatu częstochowskiego Towarzystwo Genealogiczne Ziemi Częstochowskiej, 23. juuli 2009. Vaadatud 27. juulil 2024
Ladakh

Ladakh on piirkond Indias, mis halduslikult on liiduterritoorium ja moodustab suurema Kashmiri piirkonna idaosa, mis on olnud India ja Pakistani vahelise vaidluse objektiks alates 1947. aastast ning India ja Hiina vahel alates 1959. aastast. Ladakh piirneb idas Hiina Tiibeti autonoomse piirkonnaga, lõunas Himachal Pradeshi osariigiga, läänes nii India hallatava liidu territooriumiga Jammu ja Kashmiriga ning Pakistani hallatava Gilgit-Baltistaniga läänes ja Xinjiangiga üle Karakorami põhjas. See ulatub Siacheni liustikust Karakorami ahelikus põhjas kuni Himaalaja peaahelikunini lõunas. India valitsus väidab, et idapoolne piirkond, mis hõlmab asustamata Aksai Chini tasandiku on osa Ladakhist, kuid see on Hiina võimu all. 2019. aasta augustis vastu võetud seadusega reorganiseeriti Jammu ja Kashmiri osariik 31. oktoobril 2019 kaheks liiduterritooriumiks – Jammu ja Kashmir ning Ladakh. https://ladakh.nic.in/
Pihtkond

Pihtkond on suurema linnakoguduse alajaotus, harilikult oma õpetajaga.
Juurkõrges

Juurkõrges (Phaeocollybia) on šampinjonilaadsete seltsi Hymenogastraceae sugukonda kuuluv seente perekond. Seeneperekond sai uue nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar. Phaeocollybia arduennensis Phaeocollybia christinae Phaeocollybia jennyae Phaeocollybia lugubris – ruske juurkõrges Juurkõrges andmebaasis eElurikkus
Ruske juurkõrges

Ruske juurkõrges (Phaeocollybia lugubris) on šampinjonilaadsete seltsi Hymenogastraceae sugukonda kuuluv seente perekond. Seen sai uue nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar. Ruske juurkõrges andmebaasis eElurikkus
Gliwice maakond

Gliwice maakond (poola keeles powiat gliwicki) on 2. järgu haldusüksus (maakond) Poolas Sileesia vojevoodkonna lääneosas. Maakonna halduskeskus on Gliwice linn. Gliwice maakond moodustati 1. jaanuaril 1999. Maakonnas on neli linna: Knurów, Pyskowice, Sośnicowice ja Toszek. Gliwice maakonnas on kuus valda: Gierałtowice vald Pilchowice vald Rudzinieci vald Sośnicowice vald Toszeki vald Wielowieśi vald Ogólna charakterystyka Powiatu Gliwickiego Biuletyn Informacji Publicznej Starostwa Powiatowego w Gliwicach. Vaadatud 28. septembril 2024
Chicago lipp

Chicago lipp on Ameerika Ühendriikides Illinoisi osariigis asuva Chicago linna lipp. Lipul on valgel taustal kaks helesinist triipu, mille vahel on neli punast kuueharulist tähte. Lipp võeti kasutusele 1917. aastal ja selle kujundas linnavolikogu korraldatud ideekonkursi võitja Wallace Rice. Algselt oli lipul kaks punast tähte, kolmas täht lisati 1933. aastal ja neljas 1939. aastal. Tähed sümboliseerivad nelja sündmust Chicago linna ajaloos; Fort Dearborni rajamine 1803. aastal, suur Chicago tulekahju 1871. aastal ning linnas 1893. ja 1933.–1934. aastal peetud maailmanäitused. Lipust on saanud populaarne ja tuntud linna sümbol ning Põhja-Ameerika liputeaduseorganisatsioon NAVA valis selle WashingtonI linna lipu järel Ameerika Ühendriikide linnade paremuselt teiseks lipuks. "Chicago's Flag Is a Much Bigger Deal Than Any Other City's Flag". Chicago Magazine. Vaadatud 28. septembril 2024.
Sierra Nevada de Santa Marta

Sierra Nevada de Santa Marta on Andide mäestikust eraldiseisev mäeahelik Colombia põhjaosas, maksimaalse kõrgusega 5730 m. Mäeahelik jääb Kariibi mere rannikust mõnikümmend kilomeetrit lõunasse. Sierra Nevada on kompaktne mäerühm, mille pindala on suhteliselt väike (17 000 km²) ja mida ümbritsevad alad, mille kõrgus on alla 200 m. Mäeaheliku kõrgeim tipp võib olla kas Pico Cristóbal Colón või Pico Simón Bolívar (asuvad teineteisest vaid 680 meetri kaugusel). Mõlemad on merepinnast umbes 5730 meetrit kõrged. Üks neist kahest on ühtlasi Colombia kõrgeim mäetipp. Siin toodud mõlemi tipu kõrgus põhineb SRTM-i andmetel. Colombia topograafilised kaardid näitavad 5650 m piirjooni, kuid mitte 5700 m kontuure. 2015. aastal saadud käeshoitava GPS-i näit näitas, et kõrgus ca 5730 m võib olla õige. Tihti tuuakse välja 5775 m.  Sierra Nevada de Santa Marta – pildid, videod ja helifailid Wikimedia Commonsis
Kłobucki maakond

Kłobucki maakond (poola keeles powiat kłobucki) on 2. järgu haldusüksus (maakond) Poolas Sileesia vojevoodkonna põhjaosas. Maakonna halduskeskus on Kłobucki linn. Kłobucki maakond moodustati 12. aprillil 1952, kuid kaotati 1. juunil 1975. Kłobucki maakond taastati 1. jaanuaril 1999. Maakonnas on kaks linna: Kłobuck ja Krzepice. Kłobucki maakonnas on üheksa valda: Kłobucki vald Krzepice vald Lipie vald Miedźno vald Opatówi vald Panki vald Popówi vald Przystajńi vald Wręczyca Wielka vald Historia Powiat kłobucki. Vaadatud 28. septembril 2024
Kuusiku (Hiiumaa)

Kuusiku on küla Hiiu maakonnas Hiiumaa vallas. Kuni 2017. aasta Eesti omavalitsuste haldusreformini kuulus küla Emmaste valda. Kuusiku piirneb idas ja põhjas Lelu, põhjas Kaderna, läänes Metsapere ja Nurste ning lõunas Leisu, Lassi ja Emmaste-Kurisu külaga. Kohanime on esmamainitud 1687. aastal kujul Kusiko. Algne talunimi laienes aja jooksul piirkonnas kujunenud külale. Külas asuvad kaitsealused Leetselja kadakad. Küla läbib Leetselja peakraav. Küla kuulus ajalooliselt Emmaste mõisa alla. 1687 oli Agapäe vakuses talunik Kusiko Hans, 1725–1726 Läänemaa adramaarevisjonis vabadikud Kusiko Jürri, Kusiko Peter, Kusiko Hinrich ja Kusiko Tönno. 1844 oli kujunenud välja Kuusiku küla. Kuusiku kuulus 1977–1997 Nurste koosseisu. Küla läbib Nurste–Kuriste tee. Maa-amet, vaadatud 21.11.2020. Statistikaameti statistika andmebaas, vaadatud 3.02.2024. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Kuusiku" Eesti kohanimeraamatus. Tallinn: Eesti Keele Sihtasutus, 2016.
Lublinieci maakond

Lublinieci maakond (poola keeles powiat lubliniecki) on 2. järgu haldusüksus (maakond) Poolas Sileesia vojevoodkonna lääneosas. Maakonna halduskeskus on Lublinieci linn. Lublinieci maakond moodustati 1. jaanuaril 1999. Maakonnas on kaks linna: Lubliniec ja Woźniki. Lublinieci maakonnas on seitse valda: Boronówi vald Ciasna vald Herby vald Kochanowice vald Koszęcini vald Pawonkówi vald Woźniki vald
Grey Daze

Grey Daze on Ameerika rokkansambel, mis alustas tegevust 1993. aastal. See oli Linkin Parki vokalisti Chester Benningtoni üks esimesi bände. Grey Daze'i asutas 1993. aastal trummar Sean Dowdell koos Chester Benningtoniga. Lisaks liitusid bändiga kitarrist Steve Mitchell ja bassimängija Jonathan Krause. Kuigi koosseisus toimus mitmeid muudatusi, püsis bänd koos viis aastat, andes välja kaks täispikka albumit: "Wake Me" 1994. aastal ja "...No Sun Today" 1997. aastal. 1998. aastal lahkusid Bennington ja Beyers bändist sisemiste konfliktide tõttu, mis viis lõpuks Grey Daze'i laialiminekuni. 1999. aastal liitus Bennington ansambliga Xero, millest hiljem sai Linkin Park. Bänd ei tegutsenud, kuni Benningtoni kavandatud taasühinemiseni 2017. aastal. Benningtoni surma tõttu taasühinemist siiski ei toimunud. Peagi algas töö albumi "Amends" jaoks. Album ilmus 2020. aasta juunis. Albumil kasutati Benningtoni vokaali 1994 ja 1997. aastal ilmunud lugudelt, millele lindistati uued instrumentaalid. Cristin Davis – kitarr Sean Dowdell – trummid, taustalaul Cris Hodges – laul "Wake Me" (1994) "...No Sun Today" (1997) "Amends" (2020) "The Phoenix" (2022)
Rap rock

Rap rock on rokkmuusikastiil, mis sai alguse 1980. aastatel, kui räpparid hakkasid hiphopmuusikasse lisama originaalseid ja sämplitud rokkmuusikas kasutatavaid instrumente. Stiil saavutas suurima edu 1990. aastate lõpus ja 2000. aastate alguses.
Dead by Sunrise

Dead by Sunrise oli Ameerika rokkansambel, mis alustas tegevust 2005. aastal. Nende debüütalbum "Out of Ashes" ilmus 13. oktoobril 2009. "Out of Ashes" (2009) "Crawl Back In" (2009) "Let Down" (2009) "Fire" (2010)
Chicago metroo

Chicago metroo ehk Chicago "L" (lühend sõnast elevated ehk "kõrgendatud") on metroo, mis teenindab Ameerika Ühendriikide Illinoisi osariigi Chicago linna ja mõnda seda ümbritsevat eeslinna. Metrood haldab Chicago Transpordiamet (CTA). See on 2014. aasta seisuga 165,4 km pikkusega suuruselt neljas ning kasutajate arvult New Yorgi metroo ja Washingtoni metroo järel kolmas metroosüsteem Ameerika Ühendriikides. Chicago metroorongid teevad iga päev umbes 1888 reisi, teenindades 145 metroojaama kaheksal liinil. 2023. aastal oli kasutas metrood 117 447 000 sõitjat ning 2024. aasta teises kvartalis kasutas seda ligikaudu 400 000 inimest päevas. "L" pakub 24-tunnist teenindust punasel ja sinisel liinil ning sellega on Chicago koos New Yorgi ja Kopenhaageniga ainsad kolm linna maailmas, mille metrood pakuvad 24-tunnist teenust mõnel oma liinil kogu oma linna piirides. Chicago metroo vanimad lõigud alustasid tööd 1892. aastal. Chicago metrood on tunnustatud Chicago tiheda linnatuumiku kasvu soodustamise eest, mis on üks linna eripäradest. "L" sai oma nime, kuna enamik süsteemist töötab kõrgendatud rööbasteel. Mõned metroolõigud asuvad ka tunnelites. "Facts at a glance". CTA. Vaadatud 28. septembril 2024. "Chicago Transit Authority (CTA) Fast Facts". CBS News. Vaadatud 28. septembril 2024. "General/Overview". Chicago L. Vaadatud 28. septembril 2024.
What I've Done

"What I've Done" on ansambli Linkin Park singel, mis ilmus 2007. aasta aprillis. Laulu "What I've Done" live versioon, albumilt "Road to Revolution: Live at Milton Keynes", kandideeris 52. Grammy auhindade jagamisel parima hard rock esituse kategoorias, kuid ei võitnud. See on ühtlasi 2007. aasta ulmefilmi "Transformers" lõputiitrite lugu. Lugu saavutas Billboard Hot 100 edetabelis 7. koha. CD 1 "What I've Done" – 3:28 "Faint" (Live) – 2:46 CD 2 • Austraalia singel • iTunes EP "What I've Done" – 3:28 "Faint" (Live) – 2:46 "From the Inside" (Live) – 3:31
Mikołówi maakond

Mikołówi maakond (poola keeles powiat mikołowski) on 2. järgu haldusüksus (maakond) Poolas Sileesia vojevoodkonna keskosas. Maakonna halduskeskus on Mikołówi linn. Mikołówi maakond moodustati 1. jaanuaril 1999. Maakonnas on kolm linna: Łaziska Górne, Mikołów ja Orzesze. Mikołówi maakonnas on kaks valda: Ornontowice vald Wyry vald Historia Powiatowe Centrum Pomocy Rodzinie w Mikołowie z siedzibą w Łaziskach Górnych. Vaadatud 28. septembril 2024
Kuusiku

Kuusiku on alevik Rapla maakonnas Rapla vallas. Kuusikul asub Eesti Meteoroloogia ja Hüdroloogia Instituudi meteoroloogiajaam. Aleviku elas 2011. aasta rahvaloenduse andmetel 171 inimest. Neist 155 (90,6%) olid eestlased. Kuusiku lennuväli Kuusiku raamatukogu Maa-amet, vaadatud 21.11.2020. Statistikaameti statistika andmebaas, vaadatud 16.01.2024. Eesti haldus- ja asustusjaotuse klassifikaator, vaadatud 9.06.2014. Statistikaameti andmebaas
Given Up

"Given Up" on ansambli Linkin Park singel, mis ilmus 2008. aasta märtsis. See on neljas singel albumilt Minutes to Midnight. Loo tipphetkeks peetakse Chester Benningtoni oskust hoida nooti 17 sekundit (2:27-2:44). Euroopa singel "Given Up" – 3:09 "Valentine's Day" (Live from Frankfurt Germany, Jan. 20 '08) – 3:23 iTunes EP "Given Up" – 3:09 "Valentine's Day" (Live from Frankfurt Germany, Jan. 20 '08) – 3:23 "In Between" (Live from London UK, Jan. 29 '08) – 3:25
Myszkówi maakond

Myszkówi maakond (poola keeles powiat myszkowski) on 2. järgu haldusüksus (maakond) Poolas Sileesia vojevoodkonna keskosas. Maakonna halduskeskus on Myszkówi linn. Myszkówi maakond moodustati 1. jaanuaril 1956, kuid likvideeriti 1975. aastal. Myszkówi maakond taastati 1. jaanuaril 1999. Maakonnas on kolm linna: Koziegłowy, Myszków ja Żarki. Myszkówi maakonnas on neli valda: Koziegłowy vald Niegowa vald Poraj vald Żarki vald Historia Miasto Myszków. Vaadatud 28. septembril 2024 20 lat PSP Powiat myszkowski. Vaadatud 28. septembril 2024
Andri Barõšpolets

Andri Vadõmovõtš Barõšpolets (ukraina keeles Андрій Вадимович Баришполець; sündinud 16. jaanuaril 1991 Kiievis) on ukraina maletaja, rahvusvaheline suurmeister (2013). Ta on lõpetanud Kiievi Mogila Akadeemia. Barõšpolets sai suurmeistriks 22-aastaselt 2013. aastal. Neli aastat varem oli ta FIDE-lt saanud rahvusvahelise meistri nimetuse. Ta võitis 2015. aastal 13. Parsvanthi rahvusvahelise suurmeistrite maleturniiri. 2022. aastal kandideeris Barõšpolets Rahvusvahelise Maleliidu (FIDE) presidendiks, kuid neljast kandidaadist osutus edukaks senine president Arkadi Dvorkovitš. Федерація шахів України дізналась зі ЗМІ, що українець Баришполець подає свою кандидатуру на пост президента ФІДЕ. ua.tribuna.com, 8. juuni 2022 Andri Barõšpolets FIDE andmebaasis
Karlheinz Deschner

Karl Heinrich Leopold Deschner (23. mai 1924 – 8. aprill 2014) oli saksa uurija ning kirjanik, kes pälvis Euroopas avaliku tähelepanu oma terava ja karmilt kriitilise käsitlusega kristluse, eriti katoliku kiriku vastu, nagu see väljendus mitmetes artiklites ja raamatutes, kulmineerudes tema 10-köitelises "Kristluse kriminaalne ajalugu" (Kriminalgeschichte des Christentums, Rowohlt Verlag, Reinbek).[1]
Haapsalu tapamaja

Haapsalu tapamaja oli lihakombinaat, mis tegutses Haapsalus 20. sajandil. Tapamaja rajati 1902. aastal, hiljem lisandusid siia elektrijaam, külmhoone ja vorstitsehh. Nõukogude ajal oli tegemist Tallinna Liha- ja Konservikombinaadi Haapsalu tsehhiga. Linna südames asunud tapamaja tekitas elavaid arutelusid nii halva lõhna kui ka puuduliku hügieenitingimuste tõttu. 1995. aastal lõpetas pankrotistunud ettevõte oma tegevuse, enamus tootmishoonetest lammutati 2005. aastal. Kompleksis on säilinud 1907. aastast pärinev kontorihoone, mis on arvatud XX sajandi arhitektuuripärandi loendisse. Padu, Tõnis (2008). "20. sajandi ehituspärand. Läänemaa" (PDF). Kultuurimälestiste register. Vaadatud 29. septembril 2024. Gustavson, Heino (1989). Linna- ja alevitapamajad Eestis. Tallinn: Valgus. "Tapamaja kontorihoone • XX sajandi arhitektuur". register.muinas.ee. Vaadatud 29. septembril 2024.
Hele Siimon

Hele Siimon (1978. aastani Hele Otsmaa; 8. märts 1959 Tallinn – 18. veebruar 2024) oli eesti füüsik ja õpetaja. Ta lõpetas aastal 1977 Tallinna 2. Keskkooli, 1983 Tartu Riikliku Ülikooli füüsika erialal ja 1989 aspirantuuri ja kaitses 1993 filosoofiadoktori kraadi füüsikas väitekirjaga “Atomic layer molecular beam epitaxy of A2B6 compounds described on the basis of kinetic equations model” ("A2B6 ühendite aatomkihtepifaksia molekulaarkimpudest. Modeleerimine kineetiliste võrrandite põhjal"). Siimon oli aastatel 1983–1986 Aluvere 8-klassilise Kooli õpetaja, 1986–1989 TÜ elektroluminestsentsi ja pooljuhtide labori nooremteadur, 1989–1992 teadur, 1993–1996 eksperimentaalfüüsika ja tehnoloogia instituudi ning tehnoloogiakeskuse vanemteadur, 1995–1996 ühtlasi AS Renteks arvutikonsultant, 1996–2004 TÜ materjaliteaduse instituudi lektor, 2004–2007 füüsika instituudi erakorraline teadur, ühtlasi 2006–2007 TÜ füüsika-keemiateaduskonna (2007. aastast loodus- ja tehnoloogiateaduskonna) dekanaadi materjaliteaduse programmijuht. Tema uurimisvaldkond oli siirdekihtide tekkemehhanismid, siirde- ja pinnakihtide osa üliõhukestel oksiidkihtidel, kristallide kasv, arvutisimulatsioonid. Ta on avaldanud 19 teadusartiklit. Tema isa oli tehnikateadlane Vello Otsmaa, ema on majandusteadlane Svea Otsmaa. "Universitas Tartuensis : Tartu Ülikooli ajaleht 8 jaanuar 1993 — DIGAR Eesti artiklid". dea.digar.ee. Vaadatud 28. septembril 2024. Eesti teaduse biograafiline leksikon. 4. köide: Sar-Y. Lisa TTEÜ, avaldatud elektrooniliselt 2013, lk. 217, märksõna "Siimon, Hele" "Hele Siimon CV, ETIS". www.etis.ee. Vaadatud 28. septembril 2024.
Lihula linnuselään

Lihula linnuselään oli Läänemaal Rootsi riigi võimu alla minekul Eestimaa hertsogkonnas moodustatud linnuselään, mis hõlmas Lihula, Kirbla, Karuse, Hanila, Mihkli ning osaliselt Martna kihelkonna mõisaid ja külasid. Linnuseläänide alla arvati Rootsi riigile kuuluvaid läänistamata alasid, linnuseläänid jagati omakorda mõisaläänideks. Linnuselääne valitsesid linnuseasehaldurid. Rootsiaegses Eestimaa hertsogkonnas oli 16. sajandi lõpul, 7 linnuselääni. Rootsi väed vallutasid 1562. aastal Põhjamaade seitsmeaastases sõjas Läänemaa. Rootsi väe kontrolli alla läksid ka Lihula, 1. juunil 1562 ja Koluvere loss. Piirkonna kaitse anti üle kohalikele aadlikele, kuid 5. oktoobril 1563 vallutasid poolakate väed linnuse. Clas Aderkas, Henrik Liewen ja Jurgen Uxkull vangistati rootslaste pool ja viidi vangidena Stockholmi, Läänemaa stiftifoogt (1561–1570) Tagavere mõisnik Claus Aderkas Aderkas põgenes ja mõis riigistati, Lieveni mõisad võeti talt ära, kuna ei allunud Rootsi kuningale vaid toetas Põhjamaade seitsmeaastases sõjas Taani kuningat. Rootsi riigile kuulunud läänistamata aladega linnuselääni ei suudetud aga koos hoida, sest Lihulast ei kujunenud tugevat keskust. Juba 1615. aastaks oli lään juba osadena välja jagatud, mida sõdiv Rootsi riik ei suutnud enam välja lunastada. Rootsi riik hakkas majandusolukorra leevendamiseks Harju-Viru õiguse järgi Rootsi kõrgaadlile maid müüma. 1630/31. aastal ostis Lihula mõisalääni Rootsi sõjaväelane ja poliitik Åke Henriksson Tott (1598–1640), kes asus kokku koguma endise linnuselääni maid. Tema poeg, Liivimaa kindralkuberner (1666–1671) krahv Claes Tott (1630–1674), kellele kuulusid muu hulgas Läänemaal isalt päritud Lihula kihelkonna Lihula ja Karuse kihelkonna Matsalu, ning Kirbla kihelkonna Keskküla mõis, on tuntud oma 1668. aasta maapolitseikorralduse poolest, millega piirati talupoegade liikumisvabadust ning juurutati sunnismaisust.. Krahv Totti surma järel päris tema Läänemaal asunud mõisad päris tema onu, vabahärra admiral ja Rootsi reduktsioonikollegiumi president Sten Nilsson Bielke (1624–1684). Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 297. Johan Axel Almquist, Fögderiindelningen i Estland och Livland. Leals län, Den civila lokalförvaltningen i Sverige 1523–1630, s. 611, Riksarkivet, 1919 Vana-Läänemaa ajaloo radadel I. Koostaja: Mati Mandel. Lihula 2012, lk 90–115. Pekka Erelt: Rootsi aja tagasitulek, Eesti Ekspress, 27. märts 2009 Lihula linnus